gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl pt gl gl gl gl gl gl gl gl gl gl gl gl lt gl gl gl gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
As temperaturas de Galicia en xullo superaron en 2,7 graos a media desde hai 40 anos - G24
A media das temperaturas máximos superou en 3,9 graos á media desde 1981
As temperaturas mínimas foron un 1,54 °C máis cálidas que a media desta serie histórica
As temperaturas rexistradas en xullo pasado en Galicia son de 2,7 graos centígrados superiores á media das medicións do últimos corenta anos, segundo Meteogalicia.
"As temperaturas máximas (+3,9 ºC) foron extremadamente cálidas, mentres que as mínimas (+1,54 ºC) foron moi cálidas", segundo eses datos divulgados por Meteogalicia e dos que hoxe informa a Consellería de Medio Ambiente nun comunicado.
Nese sentido, observa que "tanto nas máximas como nas medias" de temperatura, "a anomalía en xullo foi a máis elevada da serie desde 1981".
Galicia tivo un mes de xullo "extremadamente cálido" en temperaturas con "unha onda calor histórica entre os días 11 e 15", advirte e subliña que as temperaturas superaron eses días os 40 graos en varios puntos de Galicia, chegando mesmo a 44 graos en Ourense na tarde do día 14.
Esa mesma tarde desatouse unha tormenta procedente do norte de Portugal que "disparou de forma súbita e rápida" en Galicia con máis de 6.000 raios en menos de catro horas.
Apunta, con todo, que xullo foi "moi seco" co choiva "escasa en xeral" e unha repartición "moi desigual", xa que a maior parte das precipitacións "tiveron un carácter convectivo".
A choiva máis importante foi a tarde e noite do 3 e do 14 de xullo, pero con "precipitacións moi escasas ou mesmo nulas" nalgunhas zonas. A precipitación media acumulada de choiva foi de 11 litros por metro cadrado en xullo, con maior intensidade na comarca de Terra de Lemos e nalgunhas de Terra de Caldelas, Allariz-Maceda e norte de Limia con valores que puntualmente alcanzaron os 82 litros por metro cadrado.
Ao contrario, en Vigo e no Condado non houbo choiva. Os expertos do instituto meteorolóxico galego atribúen esa "grande anomalía" de temperaturas e de precipitacións nas "altas presións predominantes" en xullo que "impediron a chegada de influencias atlánticas" e acumularon "masas de aire moi cálido procedentes do norte de África e do sur da península ibérica.
O temporal de chuvia obriga suspender clases e pecha estradas en Valencia
Día clave no xuízo do Alvia coa declaración do maquinista
As actrices francesas cortan o pelo en solidariedade coas mullleres de Irán
Outra moza asasinada convértese en símbolo das protestas das iranianas
Contido con Xeográficas Galicia .
Conferencia de prensa tras a reunión do Consello da Xunta
Planas: "En 41 das 87 zonas non será efectivo o veto comunitario á pesca de fondo"
Máis dun cento de galardoados nos Premios ao Mérito Deportivo de Galicia
Entrega das distincións galegas ao mérito deportivo 2022
Síguenos en redes sociais
Aviso legal e Política de Privacidade